

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.21** | 2024. gada 18. decembrī |

**20.**

**Par telpu nekustamajā īpašumā “Vecavoti”, Lēdmanes pagastā, Ogres novadā,**

**nomas maksas noteikšanu**

Lielvārdes novada pašvaldība un sabiedrība ar ierobežotu atbildību “DAGI”, reģistrācijas numurs 40003062515, juridiskā adrese: Grebenščikova iela 1, Rīga, LV-1003 (turpmāk – Sabiedrība), 2011. gada 6. decembrī noslēdza nedzīvojamo telpu nomas līgumu Nr. 10-2/7-11 par telpu nomu nekustamajā īpašumā “Vecavoti”, Lēdmanes pagasts, Ogres novads, kadastra numurs 7464 006 0212 (turpmāk – Nekustamais īpašums), ar termiņu līdz 2031. gada 31. decembrim (turpmāk – Līgums), nomā nodoto telpu izmantošanas mērķis – mazumtirdzniecība (veikala telpu izmantošana tirdzniecības pakalpojumu sniegšanai).

Atbilstoši Administratīvo teritoriju un apdzīvoto vietu likuma Pārejas noteikumu 6. punktam, ar 2021. gada 1. jūlijā notikušo jaunievēlētās Ogres novada pašvaldības (turpmāk – Pašvaldība) domes pirmo sēdi Pašvaldība ir attiecīgajā novadā iekļauto pašvaldību, tostarp Lielvārdes novada pašvaldības, institūciju, finanšu, mantas, tiesību un saistību pārņēmēja.

Publiskas personas finanšu līdzekļu un mantas izšķērdēšanas novēršanas likuma 6.1 panta pirmā un pirmā prim daļa noteic, ka nekustamā īpašuma nomas līgumus slēdz uz noteiktu laiku (par nekustamo īpašumu slēdz uz laiku, kas nav ilgāks par 30 gadiem) un nekustamā īpašuma nomas maksa, jāpārskata vismaz reizi 6 gados.

Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Noteikumi Nr. 97) 101.1 apakšpunkts nosaka, ka, ja nomas līgumu slēdz uz laiku, kas ilgāks par sešiem gadiem, iznomātājs vienpusēji pārskata nomas objekta maksas apmēru ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā un maina nomas maksu, ja pārskatītā nomas maksa ir augstāka par līdzšinējo nomas maksu. Noteikumu Nr. 97 101.2. apakšpunkts nosaka, ka pārskatītā un mainītā nomas maksa stājas spēkā trīsdesmitajā dienā no dienas, kad attiecīgais paziņojums nosūtīts nomniekam.

Līguma 5.2. apakšpunktā ir noteikts, ka Pašvaldībai ir tiesības grozīt nomas maksas apmēru.

Pašvaldībai īpašuma tiesības uz 6387/7222 domājamām daļām Nekustamā īpašuma nostiprinātas Zemgales rajona tiesas Lēdmanes pagasta zemesgrāmatas nodalījumā Nr. 274. Nekustamais īpašums sastāv no zemes vienības ar kadastra apzīmējumu 7464 006 0212, uz kuras atrodas administratīvā ēka ar kadastra apzīmējumu 7464 006 0212 001. Pamatojoties uz 2024. gada 26. septembra Pašvaldības domes lēmumu “Par kopīpašumā esošā nekustamā īpašuma “Vecavoti”, Lēdmanes pagasts, Ogres novads, kadastra numurs 7464 006 0212, lietošanas kārtības noteikšanu un līguma noslēgšanu” (sēdes protokols Nr. 14, 5.), 2024. gada 2. oktobrī ir noslēgts līgums par Nekustamā īpašuma dalītās lietošanas kārtību (reģistrēts Pašvaldībā 2024. gada 14. oktobrī ar Nr. 10-7.3/2024-45), un saskaņā ar līguma 3.2.1. apakšpunktu telpu grupa ar kadastra apzīmējumu 7464 006 0212 001 002 – Veikals, kopējā platība 115,7 m2, ir Pašvaldības atsevišķā lietošanā un tā ir iznomāta Sabiedrībai.

2024. gada 21. oktobrī saņemts sabiedrības ar ierobežotu atbildību „EIROEKSPERTS”, reģistrācijas Nr. 40003650352, 2024. gada 21. oktobra novērtējums ar reģistrācijas Nr. L14154/ER/2024 “Tirdzniecības administratīvās dzīvojamās ēkas telpu grupas ar kadastra apzīmējumu – 7464 006 0212 001 002, telpu Nr. 1- Nr. 9 “Vecavoti”, Lēdmanē, Lēdmanes pagastā, Ogres novadā, tirgus nomas maksas novērtējums”, saskaņā ar kuru tirgus nomas maksa par 1 m² mēnesī (bez pievienotās vērtības nodokļa) 2024. gada 1. oktobrī ir 1,00 EUR (viens *euro*).

Pašvaldības mantas novērtēšanas un izsoles komisija 2024. gada 1. novembrī pieņēma lēmumu “Par nosacītās nomas maksas noteikšanu nekustamā īpašuma “Vecavoti”, Lēdmanē, Lēdmanes pagastā, Ogres novadā neapdzīvojamo telpu grupas ar kadastra apzīmējumu 7464 006 0212 001 002, telpu Nr. 1 - Nr. 9 nomai” (protokols Nr. K.1-2/292) un noteica, neapdzīvojamo telpu ēkā “Vecavoti”, Lēdmanē, Lēdmanes pagastā, Ogres novadā, kadastra apzīmējums 7464 006 0212 001 002, ar platību 115,7 m2 nosacīto nomas maksu par 1 m2 mēnesī 1,00 EUR (viens *euro*) bez pievienotās vērtības nodokļa.

Pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo un pirmo prim daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 101. punktu un Ogres novada pašvaldības mantas novērtēšanas un izsoles komisijas 2024. gada 1. novembra lēmumu “Par nosacītās nomas maksas noteikšanu nekustamā īpašuma “Vecavoti”, Lēdmanē, Lēdmanes pagastā, Ogres novadā neapdzīvojamo telpu grupas ar kadastra apzīmējumu 7464 006 0212 001 002, telpu Nr. 1 - Nr. 9 nomai” (protokols Nr. K.1-2/292),

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Noteikt** nekustamā īpašuma“Vecavoti”, Lēdmanes pagasts, Ogres novads, kadastra numurs 7464 006 0212, sastāvā esošās administratīvās ēkas ar kadastra apzīmējumu 7464 006 0212 001, neapdzīvojamās telpu grupas ar kadastra apzīmējumu 7464 006 0212 001 002, telpām Nr. 1 - Nr. 9, ar kopējo platību 115,7 m2, kas iznomātas sabiedrībai ar ierobežotu atbildību “DAGI”, reģistrācijas numurs 40003062515, nomas maksu 1,00 EUR (viens *euro*) apmērā, neieskaitot pievienotās vērtības nodokļi, par 1 m2 mēnesī.
2. **Uzdot** Ogres novada Lēdmanes pagasta pārvaldei nosūtīt paziņojumu sabiedrībai ar ierobežotu atbildību “DAGI”, reģistrācijas numurs 40003062515, par nomas maksas pārskatīšanu un mainīšanu.
3. **Pilnvarot** Ogres novada Lēdmanes pagasta pārvaldi viena mēneša laikā noslēgt vienošanos ar sabiedrību ar ierobežotu atbildību “DAGI”, reģistrācijas numurs 40003062515, par grozījumiem 2011. gada 6. decembrī noslēgtajā nedzīvojamo telpu nomas līgumā Nr. 10-2/7-11 saskaņā ar šo lēmumu, paredzot, ka lēmuma 1. punktā noteiktā nomas maksa stājas spēkā trīsdesmitajā dienā no lēmuma 2. punktā minētā paziņojuma nosūtīšanas, un sagatavoto vienošanos saskaņot ar Pašvaldības Centrālo administrāciju.
4. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)